A4-0331/97

Ψήφισμα σχετικά με την Ατζέντα 2000: το δημοσιονομικό πλαίσιο της Ένωσης (2000- 2006), σύστημα μελλοντικής χρηματοδότησης (COM(97)2000 - C4-0372/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)2000 - C4-0372/97),

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Ελέγχου του Προϋπολογισμού, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Θεσμικών Θεμάτων, της Επιτροπής Πολιτικών Ελευθεριών και Εσωτερικών Υποθέσεων, της Επιτροπής Περιφερειακής Πολιτικής, της Επιτροπής Αλιείας, της Επιτροπής Πολιτισμού, Νεότητας, Παιδείας και Μέσων Ενημέρωσης, της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής Ανάπτυξης και Συνεργασίας και της Επιτροπής Απασχόλησης και Κοινωνικών Υποθέσεων(A4-0331/97),

Α. έχοντας υπόψη ότι η Διοργανική Συμφωνία του 1993 και οι συνημμένες δημοσιονομικές προοπτικές εκπνέουν το 1999,

Β. έχοντας υπόψη ότι ενόψει της έναρξης της διαδικασίας για την ανανέωση των δημοσιονομικών προοπτικών, που θα πρέπει να αρχίσει κατά το πρώτο εξάμηνο του 1998, θα ήταν σκόπιμο να προσδιοριστεί το δημοσιονομικό πλαίσιο μετά το έτος 2000, λαμβάνοντας υπόψη την πολιτική εξέλιξη,

Γ. έχοντας υπόψη ότι η διεύρυνση της Ένωσης προς τις υποψήφιες χώρες αποτελεί ένα ακόμη βήμα προς την εδραίωση της οικοδόμησης μιας ενωμένης και ελεύθερης Ευρώπης,

Δ. έχοντας υπόψη ότι η διαδικασία αυτή δεν έχει πιθανότητες επιτυχίας παρά μόνον εάν όλες οι υποψήφιες χώρες θα είναι σε θέση να ενσωματωθούν στις κοινοτικές πολιτικές και ότι οι τελευταίες θα μπορέσουν να συμβάλουν στην οικονομική ανάπτυξη των χωρών αυτών όπως και στην ενσωμάτωσή τους στην Ένωση,

Ε. έχοντας υπόψη ότι οι νέες δημοσιονομικές προοπτικές πρέπει να ανταποκρίνονται στις αυξημένες ανάγκες της οικονομικής και κοινωνικής συνοχής, λαμβάνοντας υπόψη τη διεύρυνση και τις απαιτήσεις της Οικονομικής και Νομισματικής Ένωσης,

ΣΤ. έχοντας υπόψη ότι είναι απαραίτητο να διαθέτει η Ένωση επαρκείς πόρους όχι μόνο για την ευόδωση της διαδικασίας αυτής αλλά και για την επίτευξη και ανάπτυξη της ευρωπαϊκής οικοδόμησης μετά το 1999[semigr ]

1. λαμβάνει γνώση της προαναφερθείσας ανακοίνωσης της Επιτροπής που προσδιορίζει το πολιτικό πλαίσιο και τις οικονομικές ανάγκες της Ευρώπης για την προσεχή επταετία και θεωρεί ότι η εν λόγω ανακοίνωση δεν απαλλάσσει την Επιτροπή από το καθήκον να παρουσιάσει επίσημη πρόταση δημοσιονομικών προοπτικών για τα δεκαπέντε κράτη μέλη προ της 1ης Ιουλίου 1998 όπως προβλέπει το άρθρο 25 της ισχύουσας διοργανικής συμφωνίας[semigr ]

Οι μακροοικονομικές βάσεις

2. εκπλήσσεται από το μακροοικονομικό πλαίσιο που παρουσίασε η Επιτροπή και εφιστά την προσοχή του Ευρωπαϊκού Συμβουλίου στους κινδύνους να βασιστεί κάθε δημοσιονομική ανάλυση σε προβλέψεις πολύ αβέβαιες[semigr ]

3. φρονεί ότι η ανάπτυξη της τάξης του 2,5% ετησίως μάλλον υπερεκτιμάται και κινδυνεύει να δημιουργήσει ψευδείς ελπίδες ως προς τη δυνατότητα έναρξης μιας ιστορικής διαδικασίας τέτοιας εμβέλειας χωρίς επιπρόσθετες δαπάνες[semigr ]

Η διάρκεια των δημοσιονομικών προοπτικών

4. αναγνωρίζει τη χρησιμότητα να συνοδεύεται η ανακοίνωση Ατζέντα 2000 από ένα δημοσιονομικό πλαίσιο σχετικά μακράς διαρκείας [semigr ] θεωρεί ωστόσο ότι έστω και αν η διάρκεια του πλαισίου αυτού είναι πολύ μακρά για τις δημοσιονομικές προοπτικές, είναι βέβαιο ότι η ίδια η επιτυχία της διεύρυνσης προϋποθέτει τη δημοσιονομική σταθερότητα που μπορεί να εγγυηθεί μία διοργανική συμφωνία συνοδευόμενη από τις αντίστοιχες δημοσιονομικές προοπτικές[semigr ]

5. θεωρεί συνεπώς ότι η διάρκεια των προσεχών δημοσιονομικών προοπτικών θα εξαρτηθεί κυρίως από την ελαστικότητα που θα καθιερωθεί στο πλαίσιο της διοργανικής συμφωνίας, είτε μεταξύ των κατηγοριών είτε μέσω μιας δεσμευτικής ρήτρας αναθεώρησης, προκειμένου να ληφθεί υπόψη η αβεβαιότητα των μελλοντικών εξελίξεων[semigr ]

6. επιμένει ότι οι νέες δημοσιονομικές προοπτικές (έσοδα και δαπάνες) θα πρέπει να αναθεωρούνται αυτομάτως, μόλις ένα ή περισσότερα κράτη (της Ανατολικής και Κεντρικής Ευρώπης) ενταχθούν στην Ένωση, και εάν οι προτεινόμενες μεταρρυθμίσεις της αγροτικής και διαρθρωτικής πολιτικής δεν πραγματοποιηθούν ούτε επιτευχθούν τα υπολογισμένα ποσοστά ανάπτυξης[semigr ]

7. θεωρεί ότι κατά την αναθεώρηση αυτή θα πρέπει να επαληθευθούν επίσης το στάδιο των διαπραγματεύσεων, όπως και τα αποτελέσματα της ενδεχόμενης διακυβερνητικής διάσκεψης για τη μεταρρύθμιση των θεσμικών οργάνων[semigr ]

8. υπενθυμίζει ότι, σε περίπτωση απουσίας συμφωνίας μεταξύ των θεσμικών οργάνων για την αναθεώρηση των δημοσιονομικών προοπτικών, η διαδικασία του προϋπολογισμού θα μπορεί πάντοτε να πραγματοποιείται βάσει του άρθρου 203 της Συνθήκης ΕΚ[semigr ]

Το ανώτατο όριο των ιδίων πόρων

9. επισημαίνει ότι η Επιτροπή στην ανακοίνωσή της δεν προέβη πράγματι σε μια εκτίμηση των μελλοντικών αναγκών των κοινοτικών πολιτικών για τους Δεκαπέντε και τις υποψήφιες χώρες, αλλά περιορίστηκε στο να κηρύξει το σημερινό ανώτατο όριο των ιδίων πόρων ύψους 1,27% του ΑΕγχΠ ως απαραβίαστο[semigr ]

10. θεωρεί ότι η προσέγγιση αυτή δεν συμβαδίζει με τη φιλοδοξία του υποβληθέντος προγράμματος[semigr ] θεωρεί ότι μια σοβαρή και σε βάθος ανάλυση της κατάστασης οδηγεί στο συμπέρασμα ότι το να κηρύσσεται από σήμερα αμετάβλητο το ανώτατο όριο των ιδίων πόρων είναι πρώιμο και κινδυνεύει να υποτιμήσει τα πραγματικά προβλήματα, έστω και αν τούτο μπορεί να παρουσιάζει πλεονεκτήματα προκειμένου να αποφευχθεί η συζήτησή τους στο πλαίσιο του Ευρωπαϊκού Συμβουλίου[semigr ]

11. θεωρεί ότι το σημερινό ανώτατο όριο των ιδίων πόρων θα επιτρέψει τη χρηματοδότηση των δημοσιονομικών προοπτικών μόνον αφού το Συμβούλιο λάβει τις αποφάσεις που εμπίπτουν στις αρμοδιότητές του για τη μεταρρύθμιση των υφισταμένων πολιτικών[semigr ]

Το σύστημα των ιδίων πόρων

12. υπογραμμίζει ότι η Agenda 2000 δεν προβλέπει τροποποίηση στο σύστημα χρηματοδότησης της Κοινότητας, σιωπά ως προς την αναγκαιότητα δημοσιονομικής αυτονομίας της Ένωσης και δεν δημιουργεί το συνδετικό δημοσιονομικό στοιχείο του φορολογούμενου με τα ευρωπαϊκά θεσμικά όργανα[semigr ]

13. εκφράζει τη λύπη του γιατί η Επιτροπή θέλησε να αποφύγει να αντιμετωπίσει το αναπόφευκτο θέμα του συστήματος των ιδίων πόρων[semigr ] θεωρεί ότι έφθασε η στιγμή να επιδειχθεί πολιτικό θάρρος και φαντασία για να αντιμετωπιστεί η αναθεώρηση ενός συστήματος που επέτρεψε μεν τη χρηματοδότηση της Ένωσης, με τη σημερινή όμως κατάσταση, δεν φαίνεται πλέον κατάλληλο για να εξασφαλίσει μια ισορροπημένη κατανομή της ευρωπαϊκής φορολογικής επιβάρυνσης[semigr ]

14. θεωρεί αναγκαίο να αναλυθούν οι δυνατότητες ενός συστήματος πιο αναλογικού με τη σχετική ευμάρεια των πολιτών και πιο ορατού για τον ευρωπαίο πολίτη[semigr ]

15. θεωρεί ότι θα έπρεπε να αποκλεισθεί η εφαρμογή της αρχής της λεγόμενης «δίκαιης επιστροφής» στο πλαίσιο του προϋπολογισμού[semigr ] τονίζει ότι όλα τα δημοσιονομικά και μη οφέλη που απορρέουν από τη συμμετοχή στην ευρωπαϊκή ενσωμάτωση θα πρέπει να λαμβάνονται υπόψη, ιδιαίτερα δε τα αντικειμενικά οφέλη που προκύπτουν από την ενιαία αγορά και την προοπτική της διεύρυνσης[semigr ]

16. καλεί την Επιτροπή να υποβάλει το συντομότερο δυνατόν μια ανακοίνωση για το σύστημα των ιδίων πόρων, προκειμένου να αρχίσει κάποια συζήτηση μεταξύ των δύο κλάδων της αρμόδιας επί του προϋπολογισμού αρχής και να καταστεί δυνατή η λήψη μιας απόφασης προ της ολοκλήρωσης των προσεχών διαπραγματεύσεων προσχώρησης και της ενδεχόμενης Διακυβερνητικής Διάσκεψης[semigr ]

Η διοργανική συμφωνία

17. υπενθυμίζει ότι οι δημοσιονομικές προοπτικές απετέλεσαν από την έγκρισή τους, το συμπλήρωμα των διοργανικών συμφωνιών που επέτρεψαν από το 1988 την ισορροπημένη εξέλιξη των διαδικασιών προϋπολογισμού, θεωρεί όμως ότι είναι αναγκαίες βελτιώσεις προκειμένου να προσαρμοστούν ακόμη περισσότερο οι διαδικασίες στην καλή λειτουργία των θεσμικών οργάνων και να σεβαστούν μια θεσμική ισορροπία που επιτάσσουν οι διατάξεις των συνθηκών[semigr ]

18. θεωρεί ότι η παρουσίαση των προσεχών προτάσεων όσον αφορά τις δημοσιονομικές προοπτικές πρέπει να συνοδεύεται από μια αναθεώρηση της Διοργανικής Συμφωνίας η οποία θα πρέπει να επιτρέπει, μεταξύ άλλων, την εξάλειψη κάθε ανώφελης δυσκαμψίας, μέσω μιας μεγαλύτερης ελαστικότητας, μία περιορισμένη αναθεώρηση μεταξύ των στηλών, καθώς και με το πραγματιστικό ξεπέρασμα των αναχρονισμών που εξακολουθούν να υφίστανται στις διαδικασίες, όπως η ταξινόμηση των δαπανών[semigr ] πρέπει επίσης να περιέχει τη δυνατότητα να μην επιστρέφονται στα κράτη μέλη μη εξαντληθείσες πιστώσεις των διαφόρων κατηγοριών, αλλά να τοποθετούνται σε ένα ειδικό αποθεματικό κεφάλαιο[semigr ] οι εν λόγω πιστώσεις μπορούν στη συνέχεια να χρησιμοποιηθούν αφενός για απρόσμενες εξελίξεις εντός της Ένωσης και αφετέρου για τη διαδικασία διεύρυνσης[semigr ]

19. καλεί το Συμβούλιο και την Επιτροπή να αναλάβουν να εκπονήσουν, στο πλαίσιο των διαπραγματεύσεων για την προσεχή Διοργανική Συμφωνία, μια πρόταση για αναθεώρηση της διαδικασίας προϋπολογισμού προκειμένου να εξασφαλιστεί σχετικώς η λειτουργία της με μία διευρυμένη Ένωση[semigr ]

Η χρηματοδότηση της διεύρυνσης

20. επισημαίνει ότι η Επιτροπή παρουσίασε κάποια πρόβλεψη για το ποσόν που απαιτείται μετά την προσχώρηση των υποψηφίων κρατών, εφιστά την προσοχή στο γεγονός ότι το ποσόν αυτό - περιλαμβανομένων των εκτιμήσεων όλων των δαπανών της οποιασδήποτε μεταβατικής περιόδου - δεν έχει παρά ενδεικτικό χαρακτήρα και ότι η πραγματική του διάσταση θα διαπιστωθεί μόνο μετά το πέρας των διαπραγματεύσεων προσχώρησης[semigr ]

21. διαπιστώνει επίσης ότι, σύμφωνα με την Επιτροπή, τα περιθώρια που θα χρειαστεί να αποδεσμευθούν για να επιτραπεί η διεύρυνση, ελλείψει συμπληρωματικών πόρων, δεν μπορούν να ελευθερωθούν παρά με σημαντικές περικοπές στις υφιστάμενες πολιτικές και συγκεκριμένα στον τομέα της γεωργίας και τα διαρθρωτικά ταμεία[semigr ]

22. θεωρεί ότι μόνο μετά την έγκριση των μεταρρυθμίσεων αυτών εκ μέρους του Συμβουλίου θα καταστεί δυνατή η αξιολόγηση των πραγματικών εξοικονομήσεων και ότι από την άλλη πλευρά το ακριβέστερο κόστος δεν θα γίνει γνωστό παρά μόνο μετά την ολοκλήρωση των διαπραγματεύσεων και υπό τις συνθήκες αυτές θεωρεί ότι δεν μπορεί να ληφθεί οριστική απόφαση σχετικά με την ενδεχόμενη διατήρηση του σημερινού ανωτάτου ορίου των ιδίων πόρων[semigr ]

23. προτείνει να εγγραφεί σε μια νέα στήλη των δημοσιονομικών προοπτικών το σύνολο των δαπανών ενόψει της προσχώρησης[semigr ]

24. καλεί το Ευρωπαϊκό Συμβούλιο να λάβει υπόψη εναλλακτικές λύσεις στη χρηματοδότηση της διεύρυνσης στην περίπτωση όπου οι αποφάσεις του Συμβουλίου επί των προτάσεων μεταρρύθμισης της Επιτροπής συνεπάγονται εξοικονομήσεις κατώτερες εκείνων που προβλέπει η Επιτροπή ή στην περίπτωση που ο αριθμός των προς προσχώρηση χωρών μεταβληθεί ή ακόμη εάν το χρονοδιάγραμμα για τις διάφορες προσχωρήσεις θα είναι διαφορετικό εκείνου που προβλέπει η Επιτροπή[semigr ]

Η μεταρρύθμιση των πολιτικών

25. αναγνωρίζει την ανάγκη μεταρρύθμισης ορισμένων μηχανισμών τόσο της γεωργικής πολιτικής όσο και των διαρθρωτικών ταμείων, θεωρεί όμως ότι οι μεταρρυθμίσεις αυτές θα έπρεπε να αποσκοπούν στη βελτίωση της αποτελεσματικότητας των κοινοτικών αυτών πολιτικών, προκειμένου να προσαρμοστούν περισσότερο στην πραγματική κατάσταση (όπως ΠΟΕ), στην οικονομική εξέλιξη των περιφερειών, καθώς και στις νέες προκλήσεις των ετών αυτών (ανεργία)[semigr ]

26. καλεί το Ευρωπαϊκό Συμβούλιο να συνειδητοποιήσει τους κινδύνους μιας μεταρρύθμισης των πολιτικών που υπαγορεύεται μόνο από ανάγκες κινητοποίησης πόρων, χωρίς προοπτική και πολιτικό όραμα και να υποδείξει από σήμερα τους στόχους που καθορίζει για τις μεταρρυθμίσεις αυτές[semigr ]

Τομεακές θεωρήσεις

Γεωργία

27. διαπιστώνει τη διατήρηση της κατευθυντήριας γραμμής της Επιτροπής στον τομέα της γεωργίας, υπογραμμίζει την ανάγκη διατήρησης μιας γεωργικής πολιτικής μεσοπρόθεσμα και συνειδητοποιεί ότι η επιτυχία της διεύρυνσης συνδέεται αφενός με την ικανότητα των υποψηφίων χωρών να αναπτύξουν τη γεωργία τους και αφετέρου με την ικανότητα της Ένωσης να προσαρμόσει τη γεωργία της χωρίς στο μεταξύ να επανεθνικοποιήσει την ΚΑΠ και να πλήξει το σύνολο των ευρωπαϊκών παραγωγών[semigr ]

Αλιεία

28. καλεί την Επιτροπή να υποβάλει προτάσεις για μια απλή, συνεκτική και οριζόντια στρατηγική διάρθρωση ειδικά για την αλιεία, η οποία θα πρέπει να υποβληθεί ταυτόχρονα με εκείνες που αφορούν τις λεπτομέρειες περί αναμόρφωσης, αποφεύγοντας τον κίνδυνο να ενισχυθούν οι ανισορροπίες μεταξύ των περιοχών που εξαρτώνται σε μεγάλο βαθμό από την αλιεία[semigr ] πρέπει επομένως να εξευρεθούν εναλλακτικές λύσεις, διατηρώντας τον οριζόντιο χαρακτήρα των δράσεων[semigr ]

Περιβάλλον

29. θεωρεί ότι, λαμβανομένης υπόψη της ανησυχητικής έκτασης των περιβαλλοντικών προβλημάτων στις υποψήφιες χώρες και του ύψους των δαπανών εξυγίανσης και των σχετικών επενδύσεων, θα έπρεπε να εφαρμοσθεί ένα ευρύ φάσμα δυνατοτήτων ενίσχυσης και χρηματοδότησης, μεταξύ άλλων:

- διάθεση επαρκών πόρων για τα πλέον επείγοντα περιβαλλοντικά προβλήματα, και συγκεκριμένα εκείνα που συνδέονται με την παροχή πόσιμου ύδατος, την επεξεργασία λυμάτων, τη διαχείριση αποβλήτων, τις μεταφορές και την παροχή ενέργειας[semigr ]

- λύση των διαρθρωτικών προβλημάτων, με προτεραιότητα τη βοήθεια στους τομείς της ενεργείας και του αστικού περιβάλλοντος[semigr ]

- ενθάρρυνση της δημιουργίας joint ventures μεταξύ των βιομηχανιών των κρατών μελών και εκείνων των υποψηφίων χωρών, λαμβάνοντας υπόψη ότι κατ' εφαρμογήν της Συνθήκης ΕΚ, το περιβάλλον και η προστασία του καταναλωτή πρέπει να λαμβάνονται υπόψη στο σύνολο των τομέων δράσης της ΕΕ[semigr ]

- θεωρεί ότι χρειάζεται εξέταση της δυνατότητας σύστασης, σε συνεργασία με την ΕΤΑΑ και την ΕΤΕ, ταμείων εγγυήσεων για τις τράπεζες στις χώρες της Κεντρικής και Ανατολικής Ευρώπης, από τα οποία θα χορηγούνται δάνεια για περιβαλλοντικά έργα, ιδίως στις μικρομεσαίες επιχειρήσεις και στις τοπικές και περιφερειακές αρχές[semigr ]

Περιφερειακή πολιτική

30. συμφωνεί με την Επιτροπή σχετικά με την ανάγκη αισθητής βελτίωσης των αποτελεσμάτων, της αποδοτικότητας και της αξιοποίησης της χρηματοδότησης των διαρθρωτικών πολιτικών και υποστηρίζει, επί της ουσίας, την έμφαση που δίνει η Επιτροπή στη μεγαλύτερη συγκέντρωση, απλούστευση και συνεργασία[semigr ] πιστεύει ωστόσο όμως ότι η απόδοση του 10% των πιστώσεων βάσει των επιδόσεων συνεπάγετα δύσκολες υποκειμενικές επιλογές και αύξηση της γραφειοκρατίας και διατηρεί επίσης αμφιβολίες ως προς το εάν η πρόταση της Επιτροπής για ένα αποθεματικό βασίζεται για την ώρα σε μία πραγματοποιήσιμη και αντικειμενική αντίληψη[semigr ]

31. θεωρεί ότι η διεύρυνση αποτελεί ιστορική ευκαιρία και ότι το κόστος της πρέπει να αναλάβουν ακριβοδίκαια όλα τα κράτη μέλη, διατηρώντας ωστόσο την αλληλεγγύη μεταξύ των περιφερειών και επισημαίνει ότι, σύμφωνα με τη νέα πρόταση της Επιτροπής, το ποσοστό του 0,46% του ΑΕγχΠ που προορίζεται για την πολιτική συνοχής «των Δεκαπέντε» θα μειωθεί σταδιακά για να φθάσει το 2006 στο 0,39%, πάντα σε σχέση με τη σημερινή σύνθεση της Ένωσης[semigr ]

Απασχόληση

32. παρατηρεί ότι το σχέδιο Συνθήκης του Άμστερνταμ επιβάλλει νέες υποχρεώσεις στην Κοινότητα στον τομέα της απασχόλησης, ενθαρρύνοντας τη συνεργασία μεταξύ κρατών μελών, υποστηρίζοντας και, «εάν τούτο κριθεί απαραίτητο, συμπληρώνοντας τη δράση τους»[semigr ] λόγω της συνεχιζομένης ανεργίας και φτώχειας, καθώς και του ενδεχομένου φόβου για περαιτέρω επιδείνωσή τους, πιστεύει ότι το νέο δημοσιονομικό πλαίσιο πρέπει να εξασφαλίζει ένα ευρύτερο περιθώριο ελιγμών για την ανάπτυξη νέων μέσων τα οποία θα αποβλέπουν στην ενθάρρυνση της απασχόλησης[semigr ]

33. καλεί επειγόντως το Ευρωπαϊκό Συμβούλιο να εξασφαλίσει επί του προκειμένου ότι οι οποιεσδήποτε πρωτοβουλίες απασχόλησης για τις ΜΜΕ που θα διατυπωθούν κατά τη σύνοδο του Νοεμβρίου 1997 θα αποφεύγουν επικάλυψη των υφισταμένων προγραμμάτων στον τομέα αυτό[semigr ] ζητεί να συνενωθούν οι πρωτοβουλίες για τη δημιουργία θέσεων εργασίας, ιδιαίτερα στις ΜΜΕ σε ένα ενιαίο τίτλο της οποιασδήποτε νέας δημοσιονομικής προοπτικής για το 1999[semigr ]

34. υποστηρίζει την αύξηση των πιστώσεων για τα πρωτεύοντα προγράμματα των εσωτερικών πολιτικών με ταχύτερο ρυθμό από ό,τι για τον υπόλοιπο προϋπολογισμό[semigr ] υπενθυμίζει ότι αυτό πρέπει να γίνει με δίκαιο τρόπο, από κοινωνική και περιφερειακή άποψη, καθώς και σύμφωνα με την αρχή της ενσωμάτωσης των ίσων ευκαιριών σε όλες τις επί μέρους πολιτικές.

Πολιτισμός, παιδεία και νεότητα

35. θεωρεί ότι στον ορίζοντα 2000 η θέση των τομέων της παιδείας και του πολιτισμού στη διευρυμένη Ένωση πρέπει να ενισχυθεί στο μέτρο που:

- επιτρέπουν την ενίσχυση των θεμελίων της κοινοτικής αλληλεγγύης και το συναίσθημα του ανήκειν στην αυτή ενότητα[semigr ]

- συνιστούν πρωταρχικούς τομείς άυλων επενδύσεων με επίπτωση, άμεση και έμμεση, στην απασχόληση[semigr ]

- συμβάλλουν στην ενίσχυση της δημοκρατικής πρακτικής μέσω, κυρίως, της ανάπτυξης της συνεταιριστικής ζωής[semigr ]

Πολιτικές ελευθερίες

36. υπογραμμίζει ότι οι σημαντικές ανάγκες που εντοπίστηκαν από την Επιτροπή σε όλες τις υποψήφιες χώρες στον τομέα της δικαιοσύνης και των εσωτερικών υποθέσεων, ιδίως όσον αφορά τη δημιουργία αποτελεσματικών και δημοκρατικών θεσμών (αστυνομία και δικαιοσύνη), την καταπολέμηση του οργανωμένου εγκλήματος, της νομιμοποίησης εσόδων από παράνομες δραστηριότητες και της διαφθοράς, τους αποτελεσματικούς ελέγχους στα εξωτερικά σύνορα και τις διαδικασίες για την παροχή ασύλου, απαιτούν μεγάλη οικονομική προσπάθεια κατά την προενταξιακή περίοδο[semigr ]

Ενέργεια και έρευνα

37. εκτιμά ότι η ενθάρρυνση της έρευνας και τεχνολογικής ανάπτυξης από την Ένωση πρέπει να παραμείνει μεταξύ των πρωταρχικών στόχων με προοπτική να συμβάλλει στην ανταγωνιστικότητα της ευρωπαϊκής βιομηχανίας, τη δημιουργία απασχόλησης, καθώς και στην ανάπτυξη και τη βιώσιμη ανάπτυξη και υπενθυμίζει το ψήφισμά του της 15 Νοεμβρίου 1996 ((ΕΕ C 362 της 2.12.1996, σελ. 327)) για την ενσωμάτωση των δραστηριοτήτων της ΕΚΑΧ στον προϋπολογισμό της Ευρωπαϊκής Ένωσης που πρέπει να συμπεριλάβουν οι μελλοντικές δημοσιονομικές προοπτικές[semigr ]

38. εκφράζει τη λύπη του γιατί η Επιτροπή στην Ατζέντα 2000 δεν απέδωσε ουσιαστικό ρόλο στην ενεργειακή πολιτική και θεωρεί ότι πρέπει να ληφθούν μέτρα στον τομέα της βελτίωσης της πυρηνικής ασφάλειας και της τήρησης των κανόνων Ευρατόμ[semigr ]

Μεταφορές

39. φρονεί ότι η επέκταση των διευρωπαϊκών δικτύων μεταφορών στις χώρες της Κεντρικής και Ανατολικής Ευρώπης καθώς και στις χώρες της Λεκάνης της Μεσογείου έχει τεράστια σημασία για τη σταδιακή ενσωμάτωση των χωρών αυτών στην Ευρωπαϊκή Ένωση[semigr ]

Ανάπτυξη

40. λυπάται που στην Ατζέντα 2000 δεν γίνεται λόγος πουθενά για την αναπτυξιακή πολιτική, πράγμα που σημαίνει ότι οι προθέσεις της Επιτροπής στον τομέα αυτό θα είναι ασαφείς και ανεκδήλωτες και γιατί η Επιτροπή δεν άρχισε τη σχετική συζήτηση[semigr ]

41. υπογραμμίζει ότι μία διευρυμένη Ευρωπαϊκή Ένωση έχει να διαδραματίσει ακόμα σημαντικότερο ρόλο σε παγκόσμιο επίπεδο και έχει ακόμα μεγαλύτερη ευθύνη έναντι του τρίτου κόσμου και ότι η εικόνα μιας Ευρωπαϊκής Ένωσης που προστατεύει μόνο τα δικά της συμφέροντα δεν μπορεί να δικαιολογηθεί, θεωρεί δε ότι οι υποχρεώσεις που απορρέουν από τον προϋπολογισμό δεν πρέπει να οδηγήσουν στην εγκατάλειψη της δέσμευσης αυτής έναντι των τρίτων χωρών[semigr ]

42. επαναλαμβάνει το αίτημά του να εγγραφεί στον προϋπολογισμό το Ευρωπαϊκό Ταμείο Ανάπτυξης, πράξη σημαντική, στο βαθμό που μπορεί να δώσει στο Ευρωπαϊκό Κοινοβούλιο νέα μέσα δράσης για να προωθήσει τις δεσμεύσεις της Ευρωπαϊκής Ένωσης και τους στόχους της αναπτυξιακής πολιτικής της[semigr ]

Έλεγχος προϋπολογισμού

43. θεωρεί ότι, στο προτεινόμενο δημοσιονομικό πλαίσιο η Επιτροπή πρέπει να εξαρτήσει τη χορήγηση πόρων για την προενταξιακή φάση, και από οιοδήποτε κοινοτικό ταμείο, από την υλοποίηση για κάθε δικαιούχο, στο πλαίσιο της «εταιρικότητας για την προσχώρηση», ενός δεσμευτικού προγράμματος που αποσκοπεί στο να δώσει σε κάθε χώρα, εφόσον αυτό δεν έχει συμβεί ακόμη:

- ένα ποιοτικό σύστημα διοικητικής διαχείρισης και εσωτερικού ελέγχου, καθώς και αυτόνομο και αποτελεσματικό σύστημα εξωτερικού ελέγχου[semigr ]

- έναν κατάλληλο διοικητικό και νομικό μηχανισμό προστασίας των κοινοτικών οικονομικών[semigr ]

- μία εντατική επιμόρφωση των φορολογικών και τελωνειακών υπηρεσιών ενόψει της διεύρυνσης[semigr ]

- ένα μηχανισμό συνεργασίας με το Ελεγκτικό Συνέδριο των Ευρωπαϊκών Κοινοτήτων[semigr ]

Τα μέσα μιας ισχυρότερης και ευρύτερης Ένωσης

44. είναι απόλυτα πεπεισμένο ότι η διεύρυνση της Ένωσης πρέπει να συμπέσει με μια Ευρώπη αποφασισμένη να λύσει τα προβλήματα που θίγουν μια «συνολική κοινωνία» με ενισχυμένο πολιτικό κύρος και στηριζόμενη στα κατάλληλα οικονομικά μέσα[semigr ]

45. θεωρεί, ως εκ τούτου, ότι το Ευρωπαϊκό Συμβούλιο θα έπρεπε να επιδείξει περισσότερο ανοικτό πνεύμα έναντι της διεύρυνσης της Ένωσης, λαμβάνοντας υπόψη ότι το άθροισμα όλων των πόρων για τη διεύρυνση, σύμφωνα με τα στοιχεία που παρουσίασε η Επιτροπή, δεν αντιπροσωπεύει παρά το 0,13% του ΑΕγχΠ που υπολογίζεται για τους Δεκαπέντε για το σύνολο της υπό εξέταση περιόδου[semigr ]

46. αναθέτει στον Πρόεδρό του να παρουσιάσει το παρόν ψήφισμα στο Ευρωπαϊκό Συμβούλιο της 13ης/14ης Δεκεμβρίου 1997 και να το διαβιβάσει στα κοινοτικά θεσμικά όργανα και τα κοινοβούλια των κρατών μελών.